**JUGADORS**

• Els jugadors hauran de seguir les normes següents:
• Puntualitat en els entrenaments, convocatòries i citacions que realitzi el club o l'entrenador en el seu càrrec.
• Ha d'estar subjecte a les ordres dels entrenadors, coordinadors i/o la Junta Directiva.
• Assistir als partits amb l'equipatge oficial del club.
• Els jugadors hauran d'avisar com més aviat millor al seu entrenador qualsevol absència o retard, tant en els entrenaments com els partits.
• Respectar les instal·lacions i el material que el club disposa.
• Els jugadors no podran parlar amb els pares/mares i/o tutors durant els entrenaments i partits i hauran d'estar atents a les indicacions dels entrenadors.
• Respectar a tots els companys d'equip, mostrant una actitud de col·laboració i ajuda tant a dins com a fora del terreny de joc.
• Tots els jugadors saludaran donant la mà a tots els integrants del Club, jugadors, entrenadors, delegats, coordinadors, dirigents i persones que corresponguin, atenent les normes d'educació.
• En cap cas es toleraran faltes de respecte tant gestualment com oral, dirigides a cap component dels estaments del Club, ni al públic, adversaris ni àrbitres, tractant d'evitar males paraules i comportant-se sempre amb correcció.
• S'evitarà igualment la crítica malsana de jugadors o entrenadors, que provoquin la divisió de l'equip.
• Actuar sempre amb esperit esportiu durant els entrenaments i partits.
• En cas de sanció disciplinaria, s'haurà d'acceptar i respectar
• Al final de la temporada cada jugador haurà de retornar l'equipació al club.

**Entrenaments:**
• Els jugadors hauran d'estar preparats per realitzar l'entrenament com a mínim 5 minuts abans.
• En tot moment hauran de seguir les indicacions i ordres del Cos Tècnic.
• No es podrà entrar al terreny de joc fins que el Cos Tècnic doni permís, respectant així altres possibles espais d'entrenament en curs.
• Està prohibida l'entrada al magatzem del material sense permís del Cos Tècnic.
• Un cop finalitzat l'entrenament tots els jugadors hauran d'ajudar a recollir el material i no abandonaran la zona d'entrenament sense el permís de l'entrenador.
• Els vestuaris seran exclusivament utilitzats per canviar-se, dutxar-se i deixar la motxilla.
• A partir de la categoria Benjamí, en finalitzar els partits i entrenaments, és obligatori dutxar-se.

**Partits:**
• El desplaçament cap als vestuaris i terreny de joc es realitzaran amb l'entrenador.
• Al finalitzar els partits és obligatori acomiadar-se donant la mà a l'equip rival i agrair la presència del públic, aplaudint als pares.
• A partir de la categoria Benjamí, en finalitzar els partits i entrenaments, és obligatori dutxar-se.
• Al llarg del transcurs dels partits els jugadors han de seguir les pautes de l'entrenador, quan un entrenador es dirigeixi als jugadors, aquests sempre han de col·locar-se en rotllana a l'entrenador sense realitzar cap altra activitat o acció fins que aquest acabi de donar les instruccions pertinents.

**PARES / MARES I TUTORS**

* Facilitaran la funció dels entrenadors i dels delegats dels equips, complint amb les normatives establertes:
* Es demana animar, ajudar i col·laborar per afavorir la bona marxa del grup i del club.
* Es recomana no castigar sense el futbol els fills, ja que la superació i la continuïtat en aquest esport depèn d'ells.
* Qualsevol incidència, dubte o proposta de millora, comunicar al coordinador.
* Important assistir amb puntualitat en les citacions del club.
* Complir amb les peticions del club (portar documentació, revisions mèdiques, fotos, etc.)
* Els pares fomentaran ensenyar, motivar, aconsellar els seus fills en actituds ètiques, de respecte i hàbits de nutrició saludables.
* Han de respondre amb la màxima brevetat possible, les consultes i/o peticions del club sigui per WhatsApp / telèfon o altres mitjans de comunicació.
* Els familiars hauran d’acceptar les decisions tècniques i tàctiques del cos tècnic, evitant fer comentaris tècnics o tàctics als entrenadors o als jugadors tant els partits com en els entrenaments, i en cas de tenir qualsevol crítica o dubte, comentar-ho amb el coordinador.
* Al llarg de tota la temporada **està totalment prohibit** entrar en conflicte amb cap jugador, familiars, entrenadors, públic, àrbitre o persones de l'equip contrari.
* Al llarg de tota la temporada **està totalment prohibit** donar instruccions, ordres i/o consells als jugadors durant el transcurs del partit i/o entrenaments.
* Al llarg de tota la temporada **està totalment prohibit**, insultar, amenaçar, provocar o criticar als àrbitres i a les seves decisions.
* Els pares, als partits, tornejos o esdeveniments, la seva funció serà la de transmetre els valors i la imatge del nostre club, **animant, recolzant i motivant** als nostres jugadors i respectant a l’equip rival en tot el transcurs de la temporada.
* La reiteració d’aquestes actituds en sentit negatiu comportarà l’obligació d’abandonar les instal·lacions per part dels pares/mares o tutors.

**CODI DE CONDUCTA D’ENTRENADORS**

Els entrenadors s'han de regir pel següent codi de conducta.

• Les regles i sancions adequades per prohibir, corregir o ensenyar han d'estar basades en l'ètica i filosofia del Club.
• No fomentar la crítica a jugadors propis o rivals, públic o àrbitres.
• Ser puntual a l'hora dels entrenaments i partits establerts.
• No ridiculitzar ni humiliar els jugadors, ni públicament ni privadament. S'inclou en aquest aspecte posar sobrenoms ofensius als jugadors.
• Tenir cura que dins de les seves plantilles existeixi un tracte de companyonia, fomentant la bona conducta, i tenir cura de les actituds no convenients i de la no utilització de paraules grolleres.
• Abstenir-se de fumar i beure begudes alcohòliques davant dels seus jugadors.
• Respectar les decisions arbitrals, i mai protestar de forma vacil·lant, desautoritzaria i/o irrespectuosa.
• Saludar l'equip contrari i àrbitres, abans i després dels partits, evitant provocar odi envers ells.
• Els entrenadors conjuntament amb els capitans de l'equip seran els únics que es podran comunicar amb els àrbitres, sempre amb un to i llenguatge de respecte i control.
• Establir el programa d'entrenament, fer-ne seguiment i realitzar una constant avaluació del desenvolupament dels jugadors.
• Seguir el programa metodològic de l'entitat conjuntament amb les seves pautes i organització al llarg de tota la temporada.
• No cridar excessivament als partits, per evitar mostrar una imatge de descontrol, sempre s'utilitzarà un to adequat en tots els partits i entrenaments.
• Els entrenadors no poden alçar els dos braços, ni fer gestos desproporcionats durant els partits i/o entrenaments.
• L'entrenador sempre utilitzarà la roba del club degudament neta i amb bona presència, així com sabates de futbol als entrenaments. Volem transmetre una imatge d'unió i organització i és per això que tots els entrenadors han d'anar iguals.
• L'entrenador ha de (dintre de les seves competències) fer que els jugadors compleixin el seu codi de conducta.
• Esperarà que els jugadors surtin de les dutxes i la zona de vestuaris, fent que no hi hagi conflictes i aquests es comportin degudament, en el cas de marxar per assistir a un entrenament o per anar a la feina, sempre hi ha d'haver un entrenador o responsable a la zona de vestuaris.
• Com tot esport/joc és important promocionar els valors del respecte, la solidaritat, el companyonia, la integració dins l'equip, l'esforç per la superació, entre d'altres.
• Farà possible la millora i l'aprenentatge de la condició física, tècnica, tàctica i l'aprenentatge del reglament del futbol.
• En cas de suspensió d'entrenaments (sempre ho autoritzarà el coordinador) a causa de adversitats meteorològiques, l'entrenador haurà de contactar amb els jugadors per informar de la situació.
• L'entrenador ha d'evitar privilegis i mostrar el mateix interès per tots els jugadors.